****

**Țineți cont de următoarele informații
ÎN TIMPUL
 procedurii de recrutare a lucrătorilor din străinătate**

| Etape | **Acțiuni** |
| --- | --- |
| **1** | Etape preliminare | V-ați documentat, v-ați făcut un plan și sunteți pregătiți să recrutați în Europa – dar de unde porniți? Pentru început, consultați EURES (Portalul mobilității europene pentru ocuparea forței de muncă) – avem toate informațiile care vă ajută să promovați posturile vacante - și începeți să căutați candidați... |
| **2** | **Anunțarea postului vacant**  | Pentru a publica un anunț de post vacant pe portalul EURES, trebuie mai întâi să îl anunțați la serviciul local de ocupare a forței de muncă (vă rugăm să accesați linkul *„Cum se publică un anunț de post vacant”* de pe portalul EURES). |
| **3** | **Căutare CV-uri pe EURES** | EURES are o bază de date de peste 260 000 de solicitanți de locuri de muncă în străinătate. Înregistrați-vă acum pentru CV-uri online (vă rugăm să folosiți opțiunea de *„Căutare CV”*). Este rapidă și ușor de folosit. |
| **4** | **Calendarul evenimentelor EURES** | EURES prezintă o listă cu evenimentele majore organizate de membrii săi. Folosiți acest calendar pentru a afla detalii despre evenimentele de recrutare care au loc în Europa. |
| **5** | **Sensibilizare culturală** | Acum că știți unde doriți să recrutați, căutați neapărat informații despre țara pe care o aveți în vedere. Ați putea afla, de exemplu, că ziua în care doriți să recrutați în străinătate este o sărbătoare națională importantă. |
| **6** | **Prezentarea companiei** | Este bine să aveți în vedere realizarea unei prezentări pentru candidați, care să promoveze compania și să evidențieze sprijinul disponibil în caz de relocare. Ați putea să o traduceți și să o publicați pe site-ul dumneavoastră? |
| **7** | **Acorduri privind nivelul serviciilor** | Dacă recrutați cu ajutorul unei terțe părți, asigurați-vă că ați stabilit responsabilitățile și angajamentele fiecărei părți, fie prin contract, fie printr-un acord privind nivelul serviciilor. |
| **8** | **Participarea la târguri de locuri de muncă EURES în străinătate** | Dacă sunteți interesat să recrutați mai mulți lucrători, puteți avea în vederea posibilitatea participării la târguri de locuri de muncă EURES organizate în străinătate în țările SEE în care există forța de muncă necesară. Vă rugăm să cereți de la consilierul dumneavoastră EURES local informații privind posibilitățile existente și detalii suplimentare cu privire la sprijinul disponibil/modalitățile de participare la aceste târguri.  |
| **9** | **Verificarea referințelor** | Referințele menționate în CV sunt importante, dar nu vă așteptați ca persoana care dă referințe să poată să vorbească sau să corespondeze cu dumneavoastră în limba dumneavoastră maternă. Veți avea parte de reacții mai bune dacă le scrieți dumneavoastră foștilor angajatori ai candidatului în limba lor. |
| **10** | **Mărturii ale angajaților** | Puneți lucrătorilor existenți întrebarea care sunt cele mai mari avantaje pe care le au lucrând pentru dumneavoastră. Folosiți studii de caz pentru a ilustra oportunitățile de angajare și, dacă este posibil, implicați în această acțiune lucrătorii migranți care s-au integrat deja cu succes. |
| **11** | **Asistență pentru relocare** | O companie care investește în oamenii săi va avea de câștigat datorită unei productivități crescute. Faceți o evaluare cantitativă a sprijinului disponibil pentru relocarea noului angajat. Cum v-ați dori dumneavoastră să fiți tratat, dacă ați fi în locul lui? |
| **12** | **Evaluare** | Asigurați-vă că primiți feedback de la partenerul de recrutare și de la candidați. Acest lucru vă va ajuta să analizați punctele forte și pe cele slabe ale proiectului și să îmbunătățiți activitatea de recrutare în străinătate în viitor. De asemenea, nu uitați să oferiți feedback candidaților și partenerilor de recrutare. |